বলা আর কহা, – সূতাশঙ্খ বত্রিশ ফণা ছড়াইয়া বিষদাঁতে আগুন ছুটাইয়া লকলক করিয়া উঠিয়াছে, – রাজপুত্রের তরোয়াল ঝ-ঝন্ – ঝন – শব্দে ঘরের ঝাড়বাতি চূর্ণ করিয়া সূতাশঙ্খের বত্রিশ ফলায় গিয়া লাগিল! অমনি রাজপুত্র দেখেন, – সাপ : ঘরময় বিদ্যুতের ধাঁধা, চারিদিকে ধোঁয়া! – রাজপুত্র শনশন তরোয়াল ঘুরাইয়া বলিলেন, – ‘চক্ষু পাইলাম!!!’ তরোয়াল অজগর সাত খ- হইয়া কাটিয়া গেল, সেই নিশিতে রাক্ষসী-রানীর পুরীতে ধ-ধ্বড়্-ধ্বড়্ শব্দে হাজার সিঁড়ির ধাপ ধসিয়া গেল, রাজকুমারের আয়ু সহস্রডাল সোনার ডালিম গাছ হইয়া গজাইয়া উঠিল।